Forum Sancti Petri (Roma)
Forum Sancti Petri sive Platea Sancti Petri vel (raro) etiam Area Sancti Petri (Italice Piazza San Pietro) est latissima area ante scalas Basilicae Vaticanae sita et porticibus circumdata, quae a Ioanne Laurentio Bernini inter 1656-1667 papa Alexandro VII (1655–1667) regnante Romae instituta ac conformata est. Forum Sancti Petri pars est Civitatis Vaticanae. Porticus est terminus inter Civitatem Vaticanam et Italiam.